嘉興縣

嘉興縣 ， 中國舊縣名 。 在今浙江省 、 江蘇省 、 上海市交界處 。 至近代爲嘉興市前身 。 秦漢時爲由拳縣 。 三國東吳時 ， 因有嘉禾生 ， 改名禾興縣 。 後避諱孫皓父親孫和之名 ， 改名嘉興縣 。 隋朝時廢縣 ， 唐朝武德七年 （ 624年 ） ， 置嘉興縣 ， 次年併入吳縣 。 貞觀八年 （ 634年 ） ， 復置 。 有鹽官 ， 屬蘇州 、 吳郡 ， 爲望縣 。 天寶十年 （ 751年 ） ， 吳郡太守趙居貞奏請以崑山縣 、 嘉興縣 、 海鹽縣置華亭縣 。 五代時爲吳越國開元府府治 。 北宋時 ， 屬秀州 。 後秀州升爲嘉興府 ， 仍屬之 ， 爲望縣 。 元朝屬嘉興路 。 明朝初 ， 屬嘉興府 。 宣德五年 （ 1430年 ） 三月 ， 分出秀水縣 ， 兩縣同城而治 ， 同爲嘉興府治所 。 同時 ， 又改魏塘鎮巡檢司爲嘉善縣 。 清代仍屬嘉興府 ， 考評 ： 衝繁疲難 。 1949年4月下旬 ， 解放軍取得渡江戰役勝利 ， 國府敗局已定 。 嘉興縣政府及相關機構則預備在解放軍進攻後 ， 在當地開展 “ 游擊戰爭 ” 。 5月6日凌晨 ， 解放軍第27軍79師236團 、 237團準備攻佔嘉興縣城 。 經過外圍戰鬥後 ， 236團於7日黎明攻佔縣城 。 隨後 ， 79師開始接收嘉興縣政府 ， 並清繳當地殘餘武裝 。 次日 ， 攻佔嘉興的解放軍即向上海進軍 。 其後 ， 歷屬嘉興專區 、 嘉興地區 。 1981年 ， 嘉興縣撤縣建市 ， 是爲縣級嘉興市 ， 仍屬嘉興地區 。 1983年 ， 撤地建市 ， 是爲地級嘉興市 。 原嘉興縣農村部分建立 “ 嘉興市郊區 ” ， 後更名爲秀洲區 。